El festival Cante de las Minas porta el millor flamenco este dissabte a Música al Port
02 de juliol 2015

![](/media/zt3hwo0m/99-cuerpo-antonio-munoz-fernandez.jpg)  
Antonio Muñoz, guitarrista principal del Cante de las Minas.

La programació del festival Música al Port continuarà este dissabte 4 de juliol amb la prova selectiva del 55è Festival Internacional del Cante de las Minas. Les actuacions tindran lloc a les 22 hores al Casino Recreatiu, a l'Avinguda 9 D'octubre.

En la modalitat de cant participaran l'almeriesa María José Rodríguez, el barceloní Miguel Ángel Montero Martín "Miguel de la Tolea" i la sevillana Ana María Martínez Limones "La Yiya". En guitarra participarà l'almeriès José María Amador Fernández, i en la modalitat de ball participaran els sevillans Amador Rojas Falcón i Marina Martínez Valiente.  

El guitarrista oficial serà Antonio Muñoz, nascut a La Unión (Múrcia) i fill de la cantaora Encarnación Fernández. El jurat estarà compost per José Cros Zaplana i Francisco Pedro Severo Pérez, i l'esdeveniment estarà coordinat per Manuel José Navarro Jiménez.

La programació de Música al Port continuarà tots els dissabtes fins al 18 de juliol amb l'actuació de Stiff Group, Los cobras, Clan y Cuerdas vibrantes, l'11 de juliol, a partir de les 23 hores; i per acabar, el 18 de juliol, a partir de les 23 hores, hi haurà nit d'òpera, dirigida per Francesc Gamón, amb Paloma Chiner & Eduardo Sandoval Orquestra "Jardí de Bohemis".  

![](/media/exgpdng5/99-cartel-musica-al-port.jpg) 

Dissabte passat la banda simfònica de la Lira Saguntina va obtenir un gran èxit als jardins del Centre Cívic amb la suite en dues parts dirigida per Rafael Doménech Pérez. Les interpretacions van comptar amb l'actuació del Conservatori Superior de Dansa de València i la soprano Mariam Torres Martínez.

![](/media/cvcjqzun/99-cuerpo-concejales-concierto-lira-saguntina-2015.jpg)  
El regidor delegat de cultura, José Manuel Tarrazona, junt al regidor del consistori Josep María Gil.

  
![](/media/cf5nypu5/99-cuerpo-lira-saguntina-2015.jpg)  
  
![](/media/245p5o1h/99-cuerpo-publico-lira-saguntina-2015.jpg)  
  
​

*   [](http://www.facebook.com/sharer.php?u=https://aytosagunto.es/va/actualitat/el-festival-cante-de-las-minas-porta-el-millor-flamenco-este-dissabte-a-musica-al-port/ "Facebook")
*   [](http://twitter.com/share?url=https://aytosagunto.es/va/actualitat/el-festival-cante-de-las-minas-porta-el-millor-flamenco-este-dissabte-a-musica-al-port/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-cante-de-las-minas-porta-el-millor-flamenco-este-dissabte-a-musica-al-port/ "Linked In")
*   [](mailto:?body=https://aytosagunto.es/va/actualitat/el-festival-cante-de-las-minas-porta-el-millor-flamenco-este-dissabte-a-musica-al-port/)